pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลื้ม! บริษัทชั้นนำจากอินเดีย “CtrlS Datacenter” ลงทุนในอีอีซีแล้ว มูลค่ากว่า 15,000 ล้านบาท
วันอังคารที่ 6 กุมภาพันธ์ 2567
ปลื้ม! บริษัทชั้นนําจากอินเดีย “CtrlS Datacenter” ลงทุนในอีอีซีแล้ว มูลค่ากว่า 15,000 ล้านบาท
.....
ปลื้ม! บริษัทชั้นนําจากอินเดีย “CtrlS Datacenter” ลงทุนในอีอีซีแล้ว มูลค่ากว่า 15,000 ล้านบาท
.
รัฐบาล โดยผู้แทนการค้าไทย (นางนลินี ทวีสิน) เผยว่า บริษัท CtrlS Datacenters จากประเทศอินเดีย ได้เช่าพื้นที่ราชพัสดุในเขตส่งเสริมเศรษฐกิจพิเศษ ภายในพื้นที่เขตส่งเสริมอุตสาหกรรมและนวัตกรรมดิจิทัล (EECd) จ.ชลบุรี จํานวน 25 ไร่ ระยะเวลา 50 ปี
.
โดยได้ทําการลงนามสัญญาเช่าพื้นที่ฯ เป็นที่เรียบร้อย เพื่อดําเนินการตั้งโครงการไฮเปอร์สเกลดาต้าเซ็นเตอร์ (Hyperscale Datacenter) ในประเทศไทย ก่อให้เกิดมูลค่าการลงทุนรวมกว่า 15,000 ล้านบาท สร้างรายได้จากการเช่าพื้นที่ให้อีอีซี ประมาณ 1,300 ล้านบาท สนับสนุนการจ้างงานในพื้นที่ประมาณ 1,000 อัตรา
.
โครงการดังกล่าว จะอยู่ใกล้สถานีเคเบิ้ลใต้น้ําชลี 3 จ.ชลบุรี ซึ่งเป็นศูนย์กลางเชื่อมต่อที่มีความพร้อมทั้งโครงข่ายเคเบิลใต้น้ําและภาคพื้นดิน สามารถเชื่อมต่อระหว่างประเทศต่าง ๆ เช่น สหรัฐอเมริกา จีน ญี่ปุ่น สิงคโปร์ และไต้หวัน เพื่อเชื่อมต่อไปยังดาต้าเซ็นเตอร์ และนิคมอุตสาหกรรมอื่น ๆ
.
คาดพร้อมเปิดให้บริการเฟสแรกปี 68 นอกจากนี้ ยังเป็นการเตรียมความพร้อมให้ประเทศไทยก้าวสู่ “ศูนย์กลางดิจิทัลแห่งภูมิภาค” รองรับนักลงทุนในและต่างประเทศในธุรกิจดิจิทัลขั้นสูง
.
อ่านเพิ่มเติม คลิกhttps://www.thaigov.go.th/news/contents/details/78327
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พิธีเปิดงานเฟสติวัลมวยไทย ประจำปี 2567 “Amazing Muay Thai Festival 2024” ณ อุทยานราชภักดิ์ อำเภอหัวหิน จังหวัดประจวบคีรีขันธ์
วันอังคารที่ 6 กุมภาพันธ์ 2567
พิธีเปิดงานเฟสติวัลมวยไทย ประจําปี 2567 “Amazing Muay Thai Festival 2024” ณ อุทยานราชภักดิ์ อําเภอหัวหิน จังหวัดประจวบคีรีขันธ์
วันที่ 06 กุมภาพันธ์ 2567
พิธีเปิดงานเฟสติวัลมวยไทย ประจําปี 2567 “Amazing Muay ThaiFestival 2024”
ณ อุทยานราชภักดิ์ อําเภอหัวหิน จังหวัดประจวบคีรีขันธ์
รัฐบาลไทย-ข่าวทำเนียบรัฐบาล-ออมสิน แจกแล้วแจกจริง แจกอีก!!! มอบ 50 ล้าน ผู้ถูกรางวัลใหญ่สลากออมสินพิเศษ จากกรุงเทพฯ
วันอังคารที่ 6 กุมภาพันธ์ 2567
06/02/2567
ออมสิน แจกแล้วแจกจริง แจกอีก!!! มอบ 50 ล้าน ผู้ถูกรางวัลใหญ่สลากออมสินพิเศษ จากกรุงเทพฯ
นายวิทัย รัตนากร ผอ.ออมสิน มอบเงินรางวัลพร้อมแสดงความยินดีกับนางศิริรัตน์ อีหม่าน ลูกค้าสาขาหนองจอก ซึ่งเป็นข้าราชการ ผู้โชคดีจากการถูกรางวัลพิเศษ 50 ลบ. สลากออมสินพิเศษ 2 ปี งวดที่ 245 หมวดอักษร Q หมายเลขสลาก 4068747
นายวิทัย รัตนากร ผู้อํานวยการธนาคารออมสิน มอบเงินรางวัลพร้อมแสดงความยินดีกับ นางศิริรัตน์ อีหม่าน ลูกค้าสาขาหนองจอก กรุงเทพฯ ซึ่งเป็นข้าราชการ ผู้โชคดีจากการถูกรางวัลพิเศษ 50 ล้านบาท สลากออมสินพิเศษ 2 ปี งวดที่ 245 หมวดอักษร Q หมายเลขสลาก 4068747 ภายใต้แคมเปญออมสินแจกโชคใหญ่ รวม 111 ล้านบาท เป็นของขวัญปีใหม่ที่ธนาคารออมสินและรัฐบาลมอบให้คนไทย ซึ่งเปิดรับฝากเมื่อวันที่ 1 ธ.ค.2566 – 31 ม.ค.2567 และออกรางวัลไปเมื่อวันที่ 1 ก.พ. 2567 ที่ผ่านมา สําหรับ นางศิริรัตน์ อีหม่าน เป็นผู้ออมเงินผ่านสลากออมสินมาอย่างยาวนานกว่า 20 ปี เพราะเห็นว่าเป็นเงินฝากที่มีความมั่นคง ได้ลุ้นถูกเลขรางวัล ฝากครบอายุแล้วยังได้เงินต้นคืนพร้อมกับดอกเบี้ย ทั้งยังเชื่อมั่นในความมั่นคงของธนาคารออมสินเพราะเป็นธนาคารของรัฐ โดยเงินรางวัลที่ได้รับจะยังคงฝากเป็นสลากออมสินต่อเนื่องต่อไป และอีกส่วนหนึ่งเก็บไว้ใช้ยามเกษียณ โดยมีคณะผู้บริหารธนาคารออมสิน ร่วมแสดงความยินดี และเป็นสักขีพยานในการมอบรางวัล ณ ห้องวชิราวุธ ธนาคารออมสินสํานักงานใหญ่
สลากออมสินพิเศษ 2 ปี แบบใบสลาก หน่วยละ 100 บาท ฝากได้ตั้งแต่ 1 หน่วยขึ้นไป สําหรับบุคคลธรรมดาอายุ 7 ปี ขึ้นไป และนิติบุคคลทุกประเภท สลากดิจิทัล หน่วยละ 100 บาท ฝากขั้นต่ํา 10 หน่วย รับฝากเฉพาะบุคคลธรรมดาอายุ 15 ปี ขึ้นไป ทั้ง 2 แบบนี้ ไม่จํากัดวงเงินรับฝากสูงสุด ในช่วง 2 ปีที่ฝากจะมีสิทธิ์ลุ้นถูกรางวัลสลากทุกเดือนจากการออกรางวัลทุกวันที่ 1 ของเดือน รวม 24 ครั้ง ติดตามรายละเอียดที่ www.gsb.or.th หรือสอบถามเพิ่มเติมที่ GSB Contact Center โทร. 1115.
รัฐบาลไทย-ข่าวทำเนียบรัฐบาล-นายกฯ ชมการสาธิตโดรนเกษตรไทยทำ หวังนำไปต่อยอดด้านการเกษตร นำเทคโนโลยีมาปรับใช้ สอดคล้องกับนโยบายเกษตรแม่นยำของรัฐบาล
วันอังคารที่ 6 กุมภาพันธ์ 2567
06/02/2567
นายกฯ ชมการสาธิตโดรนเกษตรไทยทํา หวังนําไปต่อยอดด้านการเกษตร นําเทคโนโลยีมาปรับใช้ สอดคล้องกับนโยบายเกษตรแม่นยําของรัฐบาล
นายกฯ ชมการสาธิตโดรนเกษตรไทยทํา หวังนําไปต่อยอดด้านการเกษตร นําเทคโนโลยีมาปรับใช้ สอดคล้องกับนโยบายเกษตรแม่นยําของรัฐบาล
วันนี้ (6 กุมภาพันธ์ 2567) เวลา 09.30 น. ณ บริเวณสนามหญ้าหน้าตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชมการสาธิตโดรนเกษตรไทยทํา โดยนายกรัฐมนตรีได้กล่าวภายหลังการชมฯ ว่า จากที่ตนเองได้ไปดูงาน Bangkok Design Week 2024 เมื่อสัปดาห์ที่ผ่านมาได้ และได้ไปพูดคุยกับผู้ประกอบการเรื่องโดรนเกษตรฝีมือคนไทย ซึ่งเป็นผู้ประกอบการที่ได้รับรางวัลมากมายจากทั่วโลก ถือว่าเป็นเรื่องที่น่าสนใจ จึงได้สั่งการให้นํามาจัดแสดงกิจกรรมที่ทําเนียบรัฐบาลในวันนี้ เพื่อให้รัฐมนตรีว่าการกระทรวงเกษตรและสหกรณ์รวมถึงหน่วยงานที่เกี่ยวข้องมาร่วมกันศึกษา เพื่อนําไปต่อยอดในด้านการเกษตร ถือว่าสอดคล้องกับนโยบายของรัฐบาลเรื่องเกษตรแม่นยํา ในด้านการประหยัดต้นทุน ประหยัดค่าใช้จ่าย รวมถึงประหยัดแรงงานเกษตร โดยใช้เทคโนโลยีเข้ามาช่วยในการใส่ปุ๋ย และยาฆ่าแมลง จะช่วยลดภาระสุ่มเสี่ยงจากสารเคมีด้วย
รัฐบาลไทย-ข่าวทำเนียบรัฐบาล-ผู้แทน APT เข้าพบ รัฐมนตรีดีอี เพื่อหารือความร่วมมือระหว่างกัน
วันอังคารที่ 6 กุมภาพันธ์ 2567
ผู้แทน APT เข้าพบ รัฐมนตรีดีอี เพื่อหารือความร่วมมือระหว่างกัน
ผู้แทน APT เข้าพบ รัฐมนตรีดีอี เพื่อหารือความร่วมมือระหว่างกัน
ผู้แทน APT เข้าพบ รัฐมนตรีดีอี เพื่อหารือความร่วมมือระหว่างกัน
วันที่ 24 มกราคม 2567 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยนายสุทธิเกียรติวีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายณัฐพล ณัฏฐสมบูรณ์ รองปลัดกระทรวงดิจิทัลฯ และนางสาวกัลยา ชินาธิวร ที่ปรึกษาด้านต่างประเทศ และคณะทํางาน ให้การต้อนรับคณะผู้แทนจากองค์การโทรคมนาคมแห่งเอเชียและแปซิฟิก (Asia - Pacific Telecommunity: APT) นําโดย Mr. Masanori Kondo เลขาธิการองค์การโทรคมนาคมแห่งเอเชียและแปซิฟิก และ Mr. Liu Zipping รองเลขาธิการฯ โดยได้ร่วมหารือเกี่ยวกับการส่งเสริมความร่วมมือระหว่างกระทรวงดิจิทัลฯ และ APT การเฉลิมฉลอง 45 ปี APT และการประชุมระดับรัฐมนตรีของ APT ซึ่งจะมีกําหนดจัดขึ้นในปี 2568 โดยมีผู้แทนจากกองการต่างประเทศ กองยุทธศาสตร์และแผนงาน และสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) เข้าร่วม ณ ห้องรับรองต่างประเทศ ชั้น 9 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-นายกฯ มอบ ‘จักรพล’ จับมือตร.-ผู้ว่าฯ-หน่วยงานจ.เชียงใหม่ เตรียมความพร้อมดูแลนักท่องเที่ยวช่วงเทศกาลตรุษจีนและเตรียมรองรับวีซ่าฟรีนักท่องเที่ยวจีน คาดรายได้ 2 หมื่นล้านบาทต่อเดือน
วันอังคารที่ 6 กุมภาพันธ์ 2567
06/02/2567
นายกฯ มอบ ‘จักรพล’ จับมือตร.-ผู้ว่าฯ-หน่วยงานจ.เชียงใหม่ เตรียมความพร้อมดูแลนักท่องเที่ยวช่วงเทศกาลตรุษจีนและเตรียมรองรับวีซ่าฟรีนักท่องเที่ยวจีน คาดรายได้ 2 หมื่นล้านบาทต่อเดือน
นายกฯ มอบ ‘จักรพล’ จับมือตร.-ผู้ว่าฯ-หน่วยงานจ.เชียงใหม่ เตรียมความพร้อมดูแลนักท่องเที่ยวช่วงเทศกาลตรุษจีนและเตรียมรองรับวีซ่าฟรีนักท่องเที่ยวจีน คาดรายได้ 2 หมื่นล้านบาทต่อเดือน
วันที่ 6 ก.พ. 2567 เวลา 14.30 น. ท่าอากาศยานจังหวัดเชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มอบหมายให้ นายจักรพล ตั้งสุทธิธรรม รองเลขาธิการนายกรัฐมนตรีได้เดินทางมาติดตามนโยบายกรณีการเตรียมความพร้อมดูแลนักท่องเที่ยวช่วงเทศกาลตรุษจีนและเตรียมการรองรับวีซ่าฟรีของนักท่องเที่ยวชาวจีน โดยมีนายนิรัตน์ พงษ์สิทธิถาวร ผู้ว่าราชการจังหวัดเชียงใหม่ พล.ต.ท.อาชยน ไกรทอง ผบช.ประจํา ประสานงานสํานักนายกรัฐมนตรี ผอ.การท่าจังหวัดเชียงใหม่ ผอ.ททท.เชียงใหม่ ตํารวจภูธรจังหวัดเชียงใหม่ ตํารวจท่องเที่ยว ตรวจคนเข้าเมืองเข้าร่วมหารือ
นายจักรพล กล่าวว่า จังหวัดเชียงใหม่มีความพร้อมในการรองรับนักท่องเที่ยวอย่างเต็มที่ ทั้งการเข้าเมือง ความปลอดภัยในแหล่งท่องเที่ยวจุดต่างๆ คาดจะมีนักท่องเที่ยวเดินทางมายังจังหวัดเชียงใหม่ เฉพาะเดือน ก.พ. ราว 1 ล้านคน และจะสามารถทํารายได้จากตรวนี้ได้มากกว่า 2 หมื่นล้านบาท ซึ่งอนาคตเรามีเป้าหมายรายได้จากการท่องเที่ยวให้ได้จํานวนกว่าสองแสนล้านบาทต่อปีด้วย
สําหรับข้อมูลของการท่องเที่ยว จังหวัดเชียงใหม่ มีผู้โดยสารเดินทางเข้ามาโดยเครื่องบินประมาณ 30,000 คนต่อวัน เป็นการเดินทางมาจากต่างประเทศประมาณ 9,000 คนต่อวัน เป็นนักท่องเที่ยวชาวจีนประมาณ 2,000 คน มีเที่ยวบินตรงจาก 9 ประเทศ 2 เขตเศรษฐกิจพิเศษ ซึ่งได้มีการจัดกําลังเจ้าหน้าที่ตํารวจภูธร และตํารวจท่องเที่ยวดูแลความปลอดภัยแหล่งท่องเที่ยวต่างๆในจังหวัดเชียงใหม่อย่างทั่วถึง มีสถิติคดีที่เกิดขึ้นกับนักท่องเที่ยวต่ํามาก แต่ก็ยังมีเรื่องของการเกิดอุบัติเหตุจราจร ที่จะต้องมีการเร่งประชาสัมพันธ์ให้นักท่องเที่ยวเข้าใจกฎระเบียบการจราจรของประเทศไทยให้ดียิ่งขึ้น
รัฐบาลไทย-ข่าวทำเนียบรัฐบาล-“อนุทิน” รับลูกนายกฯ มอบปกครองเร่งยกร่าง พ.ร.ก.เปิดทางคืนปืนเถื่อน คาดแล้วเสร็จภายในสัปดาห์นี้ ดันเป็นมาตรการควบคุมอาวุธปืน ลดปัญหาความรุนแรงสังคมเร็วที่สุด
วันอังคารที่ 6 กุมภาพันธ์ 2567
06/02/2567
“อนุทิน” รับลูกนายกฯ มอบปกครองเร่งยกร่าง พ.ร.ก.เปิดทางคืนปืนเถื่อน คาดแล้วเสร็จภายในสัปดาห์นี้ ดันเป็นมาตรการควบคุมอาวุธปืน ลดปัญหาความรุนแรงสังคมเร็วที่สุด
“อนุทิน” รับลูกนายกฯ มอบปกครองเร่งยกร่าง พ.ร.ก.เปิดทางคืนปืนเถื่อน คาดแล้วเสร็จภายในสัปดาห์นี้ ดันเป็นมาตรการควบคุมอาวุธปืน ลดปัญหาความรุนแรงสังคมเร็วที่สุด
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า ตามที่นายเศรษฐา ทวีสิน นายกรัฐมนตรีและ รมว.คลัง ได้มอบนโยบายกระทรวงมหาดไทยให้กําหนดมาตรการให้ผู้ที่ครอบครองปืนเถื่อน ไม่ได้จดจดทะเบียนหรือได้รับอนุญาต ให้นําปืนมาคืนภาครัฐภายในระยะเวลาที่กําหนดได้โดยไม่มีความผิด เพื่อให้เป็นมาตรการลดจํานวนปืนและปัญหาอาชญากรรมและความรุนแรงในสังคม
ล่าสุด นายอนุทิน ชาญวีรกูล รองนายกรัฐมนตรีและรมว.มหาดไทย ได้มอบหมายให้กรมการปกครองดําเนินการยกร่างพระราชกําหนด (พ.ร.ก.) ซึ่งมีหลักการเปิดทางให้มีการคืนอาวุธปืนในเวลาที่กําหนด โดยผู้ครอบครองปืนดังกล่าวไม่มีความผิด โดยคาดว่าหน่วยงานจะดําเนินการยกร่างแล้วเสร็จและนําเสนอต่อ รมว.มหาดไทย ได้ภายในสัปดาห์นี้ เนื่องจากกรมการปกครองเคยยกร่างกฎหมายที่เกี่ยวข้องกับเรื่องนี้แล้ว ซึ่งเป็นส่วนหนึ่งใน ร่างพ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน (ฉบับที่ ..) พ.ศ.... ซึ่งเดิมจะแก้ไข พ.ร.บ.อาวุธปืน ฯ พ.ศ. 2490 แต่เนื่องจากเรื่องนี้เป็นเรื่องเร่งด่วนตามนโยบายของนายกรัฐมนตรี กรมการปกครองจะดึงเฉพาะเรื่องการคืนปืนเถื่อนมาออกเป็น พ.ร.ก. ก่อน
“ท่านอนุทิน ได้มอบหมายให้กรมการกปกครองดําเนินการเรื่องนี้ให้เป็นเรื่องเร่งด่วน ตามนโยบายของนายกรัฐมนตรี เพื่อเป็นมาตรการสําคัญเพื่อลดจํานวนและการเข้าถึงอาวุธที่เป็นอันตรายต่อชีวิตพี่น้องประชาชน และความสงบของสังคม” น.ส.ไตรศุลี กล่าว
โฆษกกระทรวงมหาดไทย กล่าวว่า นอกจากการออก พ.ร.ก. เพื่อเปิดทางให้ผู้ครอบครองปืนเถื่อนนําปืนมามอบแก่ทางการแล้ว กรมการปกครองกระทรวงมหาดไทยยังเตรียมออกมาตรการอื่นๆ เพื่อเพิ่มความเข้มงวดในการครอบครอง และควบคุมจํานวนอาวุธปืนเพิ่มเติมอีก เช่น การเตรียมยกเลิกปืนสวัสดิการ การพิจารณามาตรการสําหรับผู้ได้รับใบอนุญาตนําเข้าปืน ตลอดจนการกําหนดให้การปราบปรามปืนเถื่อนเป็นหนึ่งในเกณฑ์วัดผลงาน (KPI) ของนายอําเภอ และผู้ว่าราชการจังหวัด เป็นต้น
รัฐบาลไทย-ข่าวทำเนียบรัฐบาล-“ศุภมาส” รมว.อว. ร่วมหารือ ม.ชิงหัว สาธารณรัฐประชาชนจีน ขยายความร่วมมือด้านการอุดม-วิทย์ ร่วมผลิตบัณฑิตไทย-จีนตอบโจทย์ตลาดแรงงาน
วันอังคารที่ 6 กุมภาพันธ์ 2567
“ศุภมาส” รมว.อว. ร่วมหารือ ม.ชิงหัว สาธารณรัฐประชาชนจีน ขยายความร่วมมือด้านการอุดม-วิทย์ ร่วมผลิตบัณฑิตไทย-จีนตอบโจทย์ตลาดแรงงาน
“ศุภมาส” รมว.อว. ร่วมหารือ ม.ชิงหัว สาธารณรัฐประชาชนจีน ขยายความร่วมมือด้านการอุดม-วิทย์ ร่วมผลิตบัณฑิตไทย-จีนตอบโจทย์ตลาดแรงงาน
เมื่อวันที่ 1 ก.พ. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ให้การต้อนรับ ศาสตราจารย์ชิว หย่ง (Prof. QIU Yong) เลขาธิการพรรคและนายกสภามหาวิทยาลัยชิงหัว สาธารณรัฐประชาชนจีน และคณะ พร้อมร่วมหารือความร่วมมือด้านการอุดมศึกษา โดยมีแพทย์หญิงเพชรดาว โต๊ะมีนา ที่ปรึกษา รมว.อว. นางสาวสุชาดา แทนทรัพย์ เลขานุการ รมว.อว. ดร.จันทร์เพ็ญ เมฆาอภิรักษ์ ผู้ตรวจราชการ อว. เข้าร่วม ณ ห้อง 3B ชั้น 3 อาคารพระจอมเกล้า สป.อว. (โยธี)
นาวสาวศุภมาส กล่าวว่า อว. มีความร่วมมือที่ใกล้ชิดกับกระทรวงวิทยาศาสตร์และเทคโนโลยีของจีน สถาบันบัณฑิตวิทยาศาสตร์จีน (Chinese Academy of Science – CAS) และกระทรวงศึกษาธิการของจีน แต่มหาวิทยาลัยไทยมีเพียงจํานวนน้อยที่มีความร่วมมือกับมหาวิทยาลัยชิงหัว ในโอกาสนี้จึงขอให้ศาสตราจารย์ชิว หย่ง พิจารณาสนับสนุนให้เกิดความร่วมมือระหว่างมหาวิทยาลัยชิงหัวกับมหาวิทยาลัยไทยให้มากขึ้น โดยเฉพาะด้านการพัฒนาทรัพยากรมนุษย์ การทําวิจัยและพัฒนา เพื่อสร้างนวัตกรรมใหม่ ๆ ไม่ว่าจะเป็นในรูปแบบของการแลกเปลี่ยนนักศึกษา อาจารย์ และนักวิจัย รวมถึงการทําวิจัย หรือการพัฒนาหลักสูตรร่วม ขณะเดียวกัน ขอเสนอให้มีความร่วมมือระหว่างกันในด้านการพัฒนาอย่างยั่งยืน โดยการแลกเปลี่ยนองค์ความรู้และความเชี่ยวชาญของมหาวิทยาลัยและหน่วยงานที่เกี่ยวข้อง รวมถึงการดําเนินงานความร่วมมือที่ใช้องค์ความรู้ของมหาวิทยาลัยและสถาบันวิจัยในการพัฒนาชนบท และการยกระดับพัฒนาคุณภาพชีวิตของประชาชน
ด้าน ศาสตราจารย์ชิว หย่ง กล่าวว่า มหาวิทยาลัยชิงหัวมีความโดดเด่นด้านวิศวกรรมศาสตร์ ด้านนิติศาสตร์ ด้านเทคโนโลยี มหาวิทยาลัยชิงหัวได้มีการบ่มเพาะบุคลากรด้านการศึกษา โดยมุ่งเน้นให้มีการพัฒนาด้านนวัตกรรม รวมถึงธุรกิจสตาร์ทอัพ (Start-up) ทั้งนี้ มหาวิทยาลัยชิงหัวพร้อมที่จะรับนักศึกษาไทยที่มีศักยภาพและคุณภาพเพื่อเข้าศึกษาต่อ และขอเชิญ รมว.อว. และคณะไปเยือนมหาวิทยาลัยชิงหัวเพื่อศึกษาดูงาน แลกเปลี่ยนองค์ความรู้ อันจะนําไปสู่ความร่วมมือกันในด้านต่างๆ เพิ่มมากขึ้น
รัฐบาลไทย-ข่าวทำเนียบรัฐบาล-นายกฯ พร้อมต้อนรับนายกรัฐมนตรีกัมพูชาและภริยา ณ ทำเนียบรัฐบาล
วันอังคารที่ 6 กุมภาพันธ์ 2567
นายกฯ พร้อมต้อนรับนายกรัฐมนตรีกัมพูชาและภริยา ณ ทําเนียบรัฐบาล
.....
นายกฯ พร้อมต้อนรับนายกรัฐมนตรีกัมพูชาและภริยา ณ ทําเนียบรัฐบาล
.
นายกรัฐมนตรี พร้อมต้อนรับสมเด็จมหาบวรธิบดี ฮุน มาแนต นายกรัฐมนตรีราชอาณาจักรกัมพูชาและภริยา ณ ทําเนียบรัฐบาล ในวันพุธที่ 7 กุมภาพันธ์ 2567
.
โอกาสดังกล่าว ผู้นําทั้งสองประเทศจะร่วมหารือทวิภาคีประสานความร่วมมือในด้านต่าง ๆ เพื่อประโยชน์ร่วมกัน นอกจากนี้ยังร่วมเป็นสักขีพยานในพิธีลงนามเอกสารความร่วมมือระหว่างหน่วยงานต่าง ๆ ของทั้งสองประเทศ
.
อ่านเพิ่มเติม คลิกhttps://www.thaigov.go.th/news/contents/details/78414
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“คุ้มกันเรือสินค้าในเส้นทางเข้า - ออกประเทศไทย หนึ่งในภารกิจของ กองทัพเรือ”
วันอังคารที่ 6 กุมภาพันธ์ 2567
“คุ้มกันเรือสินค้าในเส้นทางเข้า - ออกประเทศไทย หนึ่งในภารกิจของ กองทัพเรือ”
ทัพเรือภาคที่ 1 มอบหมายภารกิจให้ เรือ ต.998 ทําการลาดตระเวนตามแผน โดยในระหว่างลาดตระเวน ได้ทําการทดลองการติดต่อสื่อสาร และวิ่งขนานกับเรือสินค้า ในเส้นทางเข้า-ออก ประเทศไทย บริเวณปากร่องน้ําเจ้าพระยา
เพื่อให้เรือภาคเอกชนทั้งของไทยและต่างประเทศที่เข้าออกประเทศไทย เกิดความมั่นใจ ในความปลอดภัย ให้สมกับ นโยบาย ผบ.ทร.ที่ว่า "เทิดทูนสถาบัน ยึดมั่นระเบียบวินัย ประชาชนภูมิใจ ทะเลไทยมั่นคง"
​
รัฐบาลไทย-ข่าวทำเนียบรัฐบาล-รัฐบาลหนุน Drive Tourism เที่ยวข้ามแดน 5 ประเทศอาเซียน กระตุ้นการท่องเที่ยวทางบก
วันอังคารที่ 6 กุมภาพันธ์ 2567
รัฐบาลหนุน Drive Tourism เที่ยวข้ามแดน 5 ประเทศอาเซียน กระตุ้นการท่องเที่ยวทางบก
.....
รัฐบาลหนุน Drive Tourism เที่ยวข้ามแดน 5 ประเทศอาเซียน กระตุ้นการท่องเที่ยวทางบก
.
รัฐบาลสนับสนุนข้อริเริ่มความร่วมมือ และพัฒนาขีดความสามารถในการแข่งขันด้านการท่องเที่ยวในภูมิภาคอาเซียนแบบจุดหมายปลายทางเดียวกันในภูมิภาคอาเซียน (One Destination) และส่งเสริมการท่องเที่ยวแบบสองทาง (Two-way Tourism) ผ่านโครงการท่องเที่ยวเชื่อมโยงทางบก 5 ประเทศ (Drive Tourism) ได้แก่ ไทย กัมพูชา มาเลเซีย สปป.ลาว และเวียดนาม
.
พร้อมผลักดัน Drive Tourism ศึกษาเส้นทางที่สะดวกและปลอดภัย ค้นคว้าข้อมูลแหล่งท่องเที่ยวท้องถิ่นที่มีศักยภาพ รวมถึงการอํานวยความสะดวกสําหรับการท่องเที่ยวแบบขับรถด้วยตนเองตลอดเส้นทาง
.
นอกจากการหารือกับทั้ง 4 ประเทศข้างต้นแล้ว รัฐบาลยังได้หารือกับสภาธุรกิจอเมริกา-อาเซียนประจําภูมิภาคเอเชีย และสภาการท่องเที่ยวและการเดินทางโลก (World Travel and Tourism Council: WTTC) ถึงความร่วมมือด้านการท่องเที่ยวระหว่างภาครัฐและภาคเอกชนของไทยและในภูมิภาคอาเซียน ซึ่ง WTTC ได้เน้นย้ําความสําคัญของการท่องเที่ยวเชิงคุณภาพมากกว่าการท่องเที่ยวเชิงปริมาณ และการท่องเที่ยวอย่างยั่งยืน
.
อ่านเพิ่มเติม คลิกhttps://www.thaigov.go.th/news/contents/details/78141
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“รองนายกฯสมศักดิ์” เคาะ “คณะกรรมการเร่งรัดการเสนอร่าง พ.ร.บ.” ติดตามกฎหมาย 10 ฉบับ เพื่อเร่งเสนอให้ ครม.พิจารณา เผย ทำงานเร็ว ส่งให้ครม.ถกแล้ว 1 ฉบับ มอบ “สมคิด”ติดตามที่เหลือ
วันอังคารที่ 6 กุมภาพันธ์ 2567
06/02/2567
​“รองนายกฯสมศักดิ์” เคาะ “คณะกรรมการเร่งรัดการเสนอร่าง พ.ร.บ.” ติดตามกฎหมาย 10 ฉบับ เพื่อเร่งเสนอให้ ครม.พิจารณา เผย ทํางานเร็ว ส่งให้ครม.ถกแล้ว 1 ฉบับ มอบ “สมคิด”ติดตามที่เหลือ
​“รองนายกฯสมศักดิ์” เคาะ “คณะกรรมการเร่งรัดการเสนอร่าง พ.ร.บ.” ติดตามกฎหมาย 10 ฉบับ เพื่อเร่งเสนอให้ ครม.พิจารณา เผย ทํางานเร็ว ส่งให้ครม.ถกแล้ว 1 ฉบับ มอบ “สมคิด”ติดตามที่เหลือ ชี้ รัฐบาล ให้ความสําคัญปรับปรุงกฎหมาย หลังเป็นกลไกสําคัญยกระดับคุณภาพชีวิต
วันที่ 6 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้รับมอบหมายจากนายเศรษฐา ทวีสิน นายกรัฐมนตรี ให้เป็นประธานคณะกรรมการเร่งรัดการเสนอร่างพระราชบัญญัติเพื่อขับเคลื่อนการดําเนินการตามนโยบายของรัฐบาล ซึ่งได้มีการประชุมคณะกรรมการชุดนี้แล้ว เมื่อวันที่ 2 กุมภาพันธ์ ที่ผ่านมา โดยได้ข้อสรุปร่างพระราชบัญญัติของคณะรัฐมนตรี และส่วนราชการ ที่ควรเร่งรัดการดําเนินการเสนอต่อคณะรัฐมนตรีโดยเร็ว จํานวน 10 ฉบับ เพราะรัฐบาล ให้ความสําคัญกับการขับเคลื่อนปรับปรุงกฎหมาย เนื่องจากจะเป็นกลไกสําคัญ ที่จะช่วยยกระดับคุณภาพชีวิตความเป็นอยู่ของประชาชน
นายสมศักดิ์ กล่าวอีกว่า ร่างกฎหมายจํานวน 10 ฉบับ แบ่งเป็น 3 ส่วน คือ 1.เรื่องที่อยู่ระหว่างหน่วยงานพิจารณา 6 เรื่อง ร่าง พ.ร.บ.ล้มละลาย ของกระทรวงยุติธรรม ร่าง พ.ร.บ.การรับรองเพศ ของกระทรวงการพัฒนาสังคมฯ ร่าง พ.ร.บ.กัญชากัญชง ของกระทรวงสาธารณสุข ร่าง พ.ร.บ.ปาล์มน้ํามันและผลิตภัณฑ์จากปาล์มน้ํามัน ของกระทรวงเกษตรฯ ร่าง พ.ร.บ.การบริหารจัดการระบบตั๋วร่วม ของกระทรวงคมนาคม และ ร่าง พ.ร.บ.สรรพสามิต ของกระทรวงการคลัง 2.เรื่องที่อยู่ระหว่างสํานักเลขาธิการคณะรัฐมนตรี พิจารณา จํานวน 3 เรื่อง ร่าง พ.ร.บ.คุ้มครองและส่งเสริมวิถีชีวิตกลุ่มชาติพันธุ์ ร่าง พ.ร.บ.ควบคุมเครื่องดื่มแอลกอฮอล์ และ ร่าง พ.ร.บ.การอํานวยความสะดวกในการพิจารณาอนุญาตและการให้บริการแก่ประชาชน 3.เรื่องที่อยู่ระหว่าง สํานักงานคณะกรรมการกฤษฎีกา พิจารณา จํานวน 1 เรื่อง ร่าง พ.ร.บ.แก้ไขเพิ่มเติมพระราชกําหนดการประมง
“กฎหมายบางฉบับที่รัฐบาลเร่งรัด ได้ถูกเสนอให้ ครม.พิจารณาในวันนี้แล้ว เช่น ร่าง พ.ร.บ.คุ้มครองและส่งเสริมวิถีชีวิตกลุ่มชาติพันธ์ เพราะรัฐบาล เล็งเห็นว่า กฎหมายจะเป็นเครื่องมือสําคัญในการดูแลพี่น้องประชาชน ให้มีความเสมอภาค และเข้าถึงการบริการของภาครัฐอย่างเท่าเทียม รวมถึงก่อนเข้าประชุมครม. ผมได้หารือกับนายสมคิด เชื้อคง รองเลขาธิการนายกรัฐมนตรีฝ่ายการเมือง ในฐานะรองประธานกรรมการเร่งรัดกฎหมายชุดนี้ เพื่อมอบหมายให้นายสมคิด ไปเร่งรัดติดตามกฎหมาย ที่เหลืออยู่ทั้งจากหน่วยงาน สํานักเลขาธิการคณะรัฐมนตรี และกฤษฎีกา เพื่อให้นําเข้าสู่การพิจารณาของครม.โดยเร็ว เพราะจะเห็นได้ว่า กฎหมายหลายฉบับ จะช่วยอํานวยความสะดวก และส่งเสริมให้กับพี่น้องประชาชน สามารถทํามาหากินได้คล่องตัวชี้น จึงควรเร่งรัดการพิจารณาให้เร็วที่สุด” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-“พัชรวาท” เล็งหารือ ครม. เข้มบทลงโทษแก้ PM 2.5 ก่อน “เศรษฐา – ฮุน มาเนต” ถกสกัดฝุ่นข้ามแดน 7 ก.พ. ยันไทยพร้อมสนับสนุนทุกมิติ แก้ปัญหาร่วมกัน
วันอังคารที่ 6 กุมภาพันธ์ 2567
“พัชรวาท” เล็งหารือ ครม. เข้มบทลงโทษแก้ PM 2.5 ก่อน “เศรษฐา – ฮุน มาเนต” ถกสกัดฝุ่นข้ามแดน 7 ก.พ. ยันไทยพร้อมสนับสนุนทุกมิติ แก้ปัญหาร่วมกัน
“พัชรวาท” เล็งหารือ ครม. เข้มบทลงโทษแก้ PM 2.5 ก่อน “เศรษฐา – ฮุน มาเนต” ถกสกัดฝุ่นข้ามแดน 7 ก.พ. ยันไทยพร้อมสนับสนุนทุกมิติ แก้ปัญหาร่วมกัน
“พัชรวาท” เล็งหารือ ครม. เข้มบทลงโทษแก้ PM 2.5 ก่อน “เศรษฐา – ฮุน มาเนต” ถกสกัดฝุ่นข้ามแดน 7 ก.พ. ยันไทยพร้อมสนับสนุนทุกมิติ แก้ปัญหาร่วมกัน
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) กล่าวถึงสถานการณ์ฝุ่น PM 2.5 ในพื้นที่ 20 จังหวัดภาคตะวันออกเฉียงเหนือ มีค่าฝุ่นเกินเกณฑ์มาตรฐานในระดับสีส้มที่เริ่มมีผลกระทบต่อสุขภาพและระบบทางเดินหายใจ ว่า กรมควบคุมมลพิษ (คพ.) ยังคงติดตามสถานการณ์อย่างใกล้ชิด พร้อมประสานการขยายพื้นที่ปฏิบัติการฝนหลวงไปยังภาคตะวันออกเฉียงเหนือ เพื่อบรรเทาสถานการณ์ฝุ่นละอองและลดผลกระทบต่อประชาชน โดยเฉพาะในพื้นที่จังหวัดอุบลราชธานี จังหวัดศรีสะเกษ จังหวัดสุรินทร์ และจังหวัดบุรีรัมย์ ที่มีแนวชายแดนใกล้กับประเทศกัมพูชา โดยจากการเดินทางไปปฏิบัติภารกิจปล่อยนกกระเรียนคืนสู่ธรรมชาติที่จังหวัดบุรีรัมย์เมื่อวันอาทิตย์ที่ผ่านมา (4 กุมภาพันธ์ 2567) ระหว่างนั่งเฮลิคอปเตอร์ได้สังเกตพื้นที่ตลอดเส้นทางพบว่า มีการเผาลดลง แต่ยังมีอยู่บ้าง ซึ่งต้องขอบคุณประชาชนที่ได้ให้ความร่วมมือในส่วนนี้ด้วย
ขณะเดียวกัน ยังได้เร่งเดินหน้าแก้ไขปัญหาและวางแนวทางการป้องกันปัญหาหมอกควันข้ามพรมแดนระหว่างไทย - กัมพูชา ที่ผ่านมาสองฝ่ายแสดงความยินดีที่ได้พูดคุยกันเพื่อร่วมมือแก้ไขปัญหา และให้ความสําคัญต่อสิ่งแวดล้อมและการมีอากาศที่สะอาดอย่างยั่งยืน ผ่านคณะทํางานร่วมระหว่างกระทรวงทรัพยากรธรรมชาติและสิ่งแวดล้อมของไทยกับกระทรวงสิ่งแวดล้อมของกัมพูชา อาทิ การแลกเปลี่ยนข้อมูลจุดความร้อน และการพัฒนาศักยภาพเครื่องมือและอุปกรณ์ การดับเพลิงและการจัดการด้านการเกษตร รวมไปถึงการแลกเปลี่ยนองค์ความรู้ต่าง ๆ
ทั้งนี้ ก่อนที่ พล.อ.ฮุน มาเนต นายกรัฐมนตรีกัมพูชา จะเดินทางมาเยือนไทยในวันที่ 7 กุมภาพันธ์นี้ ในการประชุมคณะรัฐมนตรี (ครม.) วันที่ 6 กุมภาพันธ์ ทส. จะเสนอมาตรการต่าง ๆ รวมถึงการกําหนดบทลงโทษสําหรับผู้กระทําความผิด เข้าหารือในที่ประชุม ครม. และจะรายงานผลการดําเนิน 11 มาตรการเร่งด่วน ในการแก้ไขปัญหาฝุ่น PM 2.5 ที่ผ่านมา อาทิ การเตรียมความพร้อมการควบคุมพื้นที่เสี่ยงต่อการเผาใน 11 ป่าอนุรักษ์ 10 ป่าสงวนแห่งชาติ โดยจัดทําแผนบริหารจัดการเชื้อเพลิงในพื้นที่ป่า จัดระเบียบควบคุมผู้เข้าใช้ประโยชน์พื้นที่ การเตรียมความพร้อมการกําหนดเงื่อนไขการอนุญาตการเผาและการบริหารจัดการการเผาในพื้นที่เกษตร โดยสร้างการมีส่วนร่วมกับประชาชนในพื้นที่ การนําระบบการรับรองผลผลิตทางการเกษตรแบบไม่เผา (GAP PM2.5 Free) มาใช้กับการปลูกอ้อย ข้าว ข้าวโพดเลี้ยงสัตว์ มาตรการไม่รับอ้อยไฟไหม้เข้าหีบ เป็นต้น
ส่วนการหารือระหว่างนายกรัฐมนตรีไทยกับนายกรัฐมนตรีกัมพูชา จะเสนอให้หยิบยกประเด็นหารือขอความร่วมมือควบคุมการเผา เพื่อลดการสร้างฝุ่น PM 2.5 ของทั้ง 2 ประเทศ และไทยพร้อมสนับสนุนกัมพูชาในทุกช่องทางเพื่อแก้ปัญหาร่วมกัน ยืนยันว่ารัฐบาลเร่งเดินหน้าคืนอากาศสะอาดให้กับประชาชนในทุกมิติ
รัฐบาลไทย-ข่าวทำเนียบรัฐบาล-นายกฯ เผย ครม. เห็นชอบยกเว้นวีซ่าทางการทูต และราชการระหว่างประเทศ ของสาธารณรัฐลิทัวเนีย เพื่อส่งเสริมความสัมพันธ์ระหว่างของสองประเทศ
วันอังคารที่ 6 กุมภาพันธ์ 2567
06/02/2567
นายกฯ เผย ครม. เห็นชอบยกเว้นวีซ่าทางการทูต และราชการระหว่างประเทศ ของสาธารณรัฐลิทัวเนีย เพื่อส่งเสริมความสัมพันธ์ระหว่างของสองประเทศ
นายกฯ เผย ครม. เห็นชอบยกเว้นวีซ่าทางการทูต และราชการระหว่างประเทศ ของสาธารณรัฐลิทัวเนีย เพื่อส่งเสริมความสัมพันธ์ระหว่างของสองประเทศ
วันนี้ (6 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า คณะรัฐมนตรีเห็นชอบยกเว้นการตรวจลงตรา สําหรับผู้ถือหนังสือเดินทางการทูตและราชการระหว่างประเทศของสาธารณรัฐลิทัวเนีย เพื่อส่งเสริมความสัมพันธ์ระหว่างของสองประเทศ
รัฐบาลไทย-ข่าวทำเนียบรัฐบาล-รองโฆษกรัฐบาลฯ รัดเกล้าฯ เผยที่ประชุม ครม. มีมติรับทราบและเห็นชอบแผนการดำเนินงาน งบประมาณรายจ่าย และประมาณการรายได้ประจำปีงบประมาณ พ.ศ. 2567 ของสำนักงานคณะกรรมการกำกับกิจการพลังงาน
วันอังคารที่ 6 กุมภาพันธ์ 2567
06/02/2567
รองโฆษกรัฐบาลฯ รัดเกล้าฯ เผยที่ประชุม ครม. มีมติรับทราบและเห็นชอบแผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2567 ของสํานักงานคณะกรรมการกํากับกิจการพลังงาน
รองโฆษกรัฐบาลฯ รัดเกล้าฯ เผยที่ประชุม ครม. มีมติรับทราบและเห็นชอบแผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2567 ของสํานักงานคณะกรรมการกํากับกิจการพลังงาน
วันนี้ (6 กุมภาพันธ์ 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (6 กุมภาพันธ์ 2567) มีมติรับทราบและเห็นชอบแผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2567 วงเงินงบประมาณรายจ่าย 1,095.162 ล้านบาท และประมาณการรายได้ 1,095.460 ล้านบาท ซึ่งเป็นการดําเนินงานตามความในมาตรา 41 แห่ง พ.ร.บ. การประกอบกิจการพลังงาน พ.ศ. 2550 ของสํานักงานคณะกรรมการกํากับกิจการพลังงาน (สํานักงาน กกพ.)
รองโฆษกประจําสํานักนายกรัฐมนตรี กล่าวว่า กระทรวงพลังงาน (พน.) รายงานว่า ในปีงบประมาณ พ.ศ. 2566 คณะกรรมการกํากับกิจการพลังงาน (กกพ.) และสํานักงาน กกพ. ได้ดําเนินงานตามแผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2566 โดยครั้งนี้ กกพ. ได้จัดทําแผนการดําเนินงาน งบประมาณรายจ่ายและประมาณการรายได้ พ.ศ. 2567 ซึ่งอยู่ภายใต้กรอบวัตถุประสงค์ เป้าหมาย และแนวทางการพัฒนาของแผนปฏิบัติการการกํากับกิจการพลังงาน ระยะ 5 ปี (พ.ศ. 2566-2570) ซึ่งสอดคล้องกับเป้าหมายการพัฒนาที่ยั่งยืน (Sustainable Development Goals : SDGs) แผนยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติ
แผนการดําเนินงาน งบประมาณรายจ่าย และประมาณการรายได้ประจําปีงบประมาณ พ.ศ. 2567 มีทั้งสิ้น 5 วัตถุประสงค์หลักดังนี้
วัตถุประสงค์ที่ 1 ส่งเสริมให้มีบริการด้านพลังงานอย่างเพียงพอ มีความมั่นคง ทั่วถึง และมีความเป็นธรรมต่อผู้ใช้พลังงานและผู้รับใบอนุญาต
วัตถุประสงค์ที่ 2 ส่งเสริมการแข่งขันในกิจการพลังงานอย่างเป็นธรรม ในอัตราค่าบริการที่เหมาะสม สะท้อนต้นทุนการประกอบกิจการพลังงานที่มีประสิทธิภาพ
วัตถุประสงค์ที่ 3 กํากับการประกอบกิจการพลังงานให้มีประสิทธิภาพ มีความปลอดภัย และเป็นมิตรกับสิ่งแวดล้อม แนวทางการพัฒนา
วัตถุประสงค์ที่ 4 ปกป้องสิทธิเสรีภาพของผู้ใช้พลังาน ชุมชนท้องถิ่น ประชาชน และผู้รับใบอนุญาตในการมีส่วนร่วมเข้าถึง ใช้ และจัดการด้านพลังงานภายใต้หลักเกณฑ์ที่ให้ความเป็นธรรมแก่ทุกฝ่าย และ
วัตถุประสงค์ที่ 5 การบริหารจัดการองค์กรที่มีธรรมาภิบาลและได้มาตรฐานสากล
โดยสํานักงาน กกพ. ได้ประมาณการงบประมาณสําหรับการดําเนินงานตามแผนการดําเนินงานในปีงบประมาณ พ.ศ. 2567 เพื่อส่งเสริมการแข่งขันในกิจการพลังงาน พัฒนาระบบการกํากับอัตราค่าบริการพลังงาน พัฒนากฎระเบียบการกํากับกิจการพลังงานเพื่อรองรับการซื้อขายไฟฟ้าพลังงานหมุนเวียน โดยมีกรอบวงเงินงบประมาณรายจ่าย จํานวน 1,095.162 ล้านบาท โดยคาดว่าจะสามารถจัดเก็บรายได้ค่าธรรมเนียมการอนุญาตและการประกอบกิจการพลังงานรายปี จํานวน 1,095.460 ล้านบาท
รัฐบาลไทย-ข่าวทำเนียบรัฐบาล-ครม. มีมติอนุมัติ /เห็นชอบแต่งตั้งข้าราชการการเมือง   กรรมการผู้ช่วยรัฐมนตรี และการแต่งตั้งประธานกรรมการและกรรมการอื่นในคณะกรรมการองค์การเภสัชกรรม
วันอังคารที่ 6 กุมภาพันธ์ 2567
06/02/2567
ครม. มีมติอนุมัติ /เห็นชอบแต่งตั้งข้าราชการการเมือง   กรรมการผู้ช่วยรัฐมนตรี และการแต่งตั้งประธานกรรมการและกรรมการอื่นในคณะกรรมการองค์การเภสัชกรรม
ครม. มีมติอนุมัติ /เห็นชอบแต่งตั้งข้าราชการการเมือง   กรรมการผู้ช่วยรัฐมนตรี และการแต่งตั้งประธานกรรมการและกรรมการอื่นในคณะกรรมการองค์การเภสัชกรรม
วันนี้ (6 กุมภาพันธ์ 2567) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (6 กุมภาพันธ์ 2567 มีมติอนุมัติ/เห็นชอบ การแต่งตั้ง ดังนี้
1. การแต่งตั้งข้าราชการการเมือง  คณะรัฐมนตรีมีมติเห็นชอบตามที่กระทรวงสาธารณสุขเสนอแต่งตั้ง      นายสุรชาติ เทียนทอง ให้ดํารงตําแหน่ง ข้าราชการการเมือง ตําแหน่งเลขานุการรัฐมนตรีว่าการกระทรวงสาธารณสุข ทั้งนี้ให้การแต่งตั้งมีผลตั้งแต่วันที่ ครม.มีมติเป็นต้นไป
2.การแต่งตั้งกรรมการผู้ช่วยรัฐมนตรี คณะรัฐมนตรีมีมติเห็นชอบตามที่สํานักเลขาธิการนายกรัฐมนตรี เสนอแต่งตั้ง นายฐิติพงศ์ เขียวไพศาล เป็นกรรมการผู้ช่วยรัฐมนตรี โดยให้มีผลตั้งแต่วันที่นายกรัฐมนตรีลงนามในประกาศแต่งตั้ง
3.การแต่งตั้งข้าราชการการเมือง คณะรัฐมนตรีมีมติเห็นชอบตามที่สํานักเลขาธิการนายกรัฐมนตรี เสนอแต่งตั้ง นางสาวปรมาภรณ์ บริบูรณ์ ให้ดํารงตําแหน่งข้าราชการการเมือง ตําแหน่งประจําสํานักเลขาธิการนายกรัฐมนตรี ทั้งนี้ ตั้งแต่วันที่คณะรัฐมนตรีมีมติเป็นต้นไป
4.การแต่งตั้งประธานกรรมการและกรรมการอื่นในคณะกรรมการองค์การเภสัชกรรม คณะรัฐมนตรีมีมติอนุมัติ การแต่งตั้งประธานกรรมการและกรรมการอื่นในคณะกรรมการองค์การเภสัชกรรม ตามที่ รัฐมนตรีว่าการกระทรวงสาธารณสุขเสนอ เนื่องจากประธานกรรมการและกรรมการอื่นเดิมได้ขอลาออก และดํารงตําแหน่งครบวาระสามปี ดังนี้
1. นายโอภาส การย์กวินพงศ์ ประธานกรรมการ
2. นายพงศธร พอกเพิ่มดี (ผู้แทนกระทรวงสาธารณสุข) กรรมการ
3. นายพงษ์ศักดิ์ เมธาพิพัฒน์ (ผู้แทนกระทรวงการคลัง) กรรมการ
4. นางสาวกรรภคมณฑ์ โสภาศพิรุณศักดิ์ กรรมการ
5. นายกิตติศักดิ์ อักษรวงศ์ กรรมการ
6. นายกุลเศขร์ ลิมปิยากร กรรมการ
7. นางสาวจรสพร เฉลิมเตียรณ กรรมการ
8. นายทวีศิลป์ วิษณุโยธิน กรรมการ
9. นางนงลักษณ์ โกวัฒนะ กรรมการ
10. นายปณิธาน ปวโรฬารวิทยา กรรมการ
11. นายพงศ์เกษม ไข่มุกต์ กรรมการ
12. นางศศิวิมล มีอําพล กรรมการ
13. นายศุภฤกษ์ ภู่พงศ์ศักดิ์ กรรมการ
14. นายสุรโชค ต่างวิวัฒน์ กรรมการ
ทั้งนี้ ให้มีผลตั้งแต่วันที่คณะรัฐมนตรีมีมติเป็นต้นไป
รัฐบาลไทย-ข่าวทำเนียบรัฐบาล-“พัชรวาท” เล็งหารือ ครม. เข้มบทลงโทษแก้ PM 2.5 ก่อน “เศรษฐา – ฮุน มาเนต” ถกสกัดฝุ่นข้ามแดน 7 ก.พ. ยันไทยพร้อมสนับสนุนทุกมิติ แก้ปัญหาร่วมกัน
วันอังคารที่ 6 กุมภาพันธ์ 2567
“พัชรวาท” เล็งหารือ ครม. เข้มบทลงโทษแก้ PM 2.5 ก่อน “เศรษฐา – ฮุน มาเนต” ถกสกัดฝุ่นข้ามแดน 7 ก.พ. ยันไทยพร้อมสนับสนุนทุกมิติ แก้ปัญหาร่วมกัน
พล.ต.อ.พัชรวาทฯ รมว.ทส. เล็งหารือ ครม. เข้มบทลงโทษแก้ PM 2.5 ก่อน “เศรษฐา – ฮุน มาเนต” ถกสกัดฝุ่นข้ามแดน 7 ก.พ. ยันไทยพร้อมสนับสนุนทุกมิติ แก้ปัญหาร่วมกัน
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) กล่าวถึงสถานการณ์ฝุ่น PM 2.5 ในพื้นที่ 20 จังหวัดภาคตะวันออกเฉียงเหนือ มีค่าฝุ่นเกินเกณฑ์มาตรฐานในระดับสีส้มที่เริ่มมีผลกระทบต่อสุขภาพและระบบทางเดินหายใจ ว่า กรมควบคุมมลพิษ (คพ.) ยังคงติดตามสถานการณ์อย่างใกล้ชิด พร้อมประสานการขยายพื้นที่ปฏิบัติการฝนหลวงไปยังภาคตะวันออกเฉียงเหนือ เพื่อบรรเทาสถานการณ์ฝุ่นละอองและลดผลกระทบต่อประชาชน โดยเฉพาะในพื้นที่จังหวัดอุบลราชธานี จังหวัดศรีสะเกษ จังหวัดสุรินทร์ และจังหวัดบุรีรัมย์ ที่มีแนวชายแดนใกล้กับประเทศกัมพูชา โดยจากการเดินทางไปปฏิบัติภารกิจปล่อยนกกระเรียนคืนสู่ธรรมชาติที่จังหวัดบุรีรัมย์เมื่อวันอาทิตย์ที่ผ่านมา (4 กุมภาพันธ์ 2567) ระหว่างนั่งเฮลิคอปเตอร์ได้สังเกตพื้นที่ตลอดเส้นทางพบว่า มีการเผาลดลง แต่ยังมีอยู่บ้าง ซึ่งต้องขอบคุณประชาชนที่ได้ให้ความร่วมมือในส่วนนี้ด้วย
ขณะเดียวกัน ยังได้เร่งเดินหน้าแก้ไขปัญหาและวางแนวทางการป้องกันปัญหาหมอกควันข้ามพรมแดนระหว่างไทย - กัมพูชา ที่ผ่านมาสองฝ่ายแสดงความยินดีที่ได้พูดคุยกันเพื่อร่วมมือแก้ไขปัญหา และให้ความสําคัญต่อสิ่งแวดล้อมและการมีอากาศที่สะอาดอย่างยั่งยืน ผ่านคณะทํางานร่วมระหว่างกระทรวงทรัพยากรธรรมชาติและสิ่งแวดล้อมของไทยกับกระทรวงสิ่งแวดล้อมของกัมพูชา อาทิ การแลกเปลี่ยนข้อมูลจุดความร้อน และการพัฒนาศักยภาพเครื่องมือและอุปกรณ์ การดับเพลิงและการจัดการด้านการเกษตร รวมไปถึงการแลกเปลี่ยนองค์ความรู้ต่าง ๆ
ทั้งนี้ ก่อนที่ พล.อ.ฮุน มาเนต นายกรัฐมนตรีกัมพูชา จะเดินทางมาเยือนไทยในวันที่ 7 กุมภาพันธ์นี้ ในการประชุมคณะรัฐมนตรี (ครม.) วันที่ 6 กุมภาพันธ์ ทส. จะเสนอมาตรการต่าง ๆ รวมถึงการกําหนดบทลงโทษสําหรับผู้กระทําความผิด เข้าหารือในที่ประชุม ครม. และจะรายงานผลการดําเนิน 11 มาตรการเร่งด่วน ในการแก้ไขปัญหาฝุ่น PM 2.5 ที่ผ่านมา อาทิ การเตรียมความพร้อมการควบคุมพื้นที่เสี่ยงต่อการเผาใน 11 ป่าอนุรักษ์ 10 ป่าสงวนแห่งชาติ โดยจัดทําแผนบริหารจัดการเชื้อเพลิงในพื้นที่ป่า จัดระเบียบควบคุมผู้เข้าใช้ประโยชน์พื้นที่ การเตรียมความพร้อมการกําหนดเงื่อนไขการอนุญาตการเผาและการบริหารจัดการการเผาในพื้นที่เกษตร โดยสร้างการมีส่วนร่วมกับประชาชนในพื้นที่ การนําระบบการรับรองผลผลิตทางการเกษตรแบบไม่เผา (GAP PM2.5 Free) มาใช้กับการปลูกอ้อย ข้าว ข้าวโพดเลี้ยงสัตว์ มาตรการไม่รับอ้อยไฟไหม้เข้าหีบ เป็นต้น
ส่วนการหารือระหว่างนายกรัฐมนตรีไทยกับนายกรัฐมนตรีกัมพูชา จะเสนอให้หยิบยกประเด็นหารือขอความร่วมมือควบคุมการเผา เพื่อลดการสร้างฝุ่น PM 2.5 ของทั้ง 2 ประเทศ และไทยพร้อมสนับสนุนกัมพูชาในทุกช่องทางเพื่อแก้ปัญหาร่วมกัน ยืนยันว่ารัฐบาลเร่งเดินหน้าคืนอากาศสะอาดให้กับประชาชนในทุกมิติ
รัฐบาลไทย-ข่าวทำเนียบรัฐบาล-​“คารม” เผย รัฐบาล โดย ก.แรงงาน ก.อว. ลงนามความร่วมมือพัฒนาฝีมือแรงงานร่วมกับ มทร.-ม.เกษตรฯ ยกระดับแรงงานคนรุ่นใหม่ เข้าระบบCredit Bankทำงานช่วงวัยเรียนเทียบโอนหน่วยกิตรับวุฒิจบได้
วันอังคารที่ 6 กุมภาพันธ์ 2567
06/02/2567
​“คารม” เผย รัฐบาล โดย ก.แรงงาน ก.อว. ลงนามความร่วมมือพัฒนาฝีมือแรงงานร่วมกับ มทร.-ม.เกษตรฯ ยกระดับแรงงานคนรุ่นใหม่ เข้าระบบCredit Bankทํางานช่วงวัยเรียนเทียบโอนหน่วยกิตรับวุฒิจบได้
​“คารม” เผย รัฐบาล โดย ก.แรงงาน ก.อว. ลงนามความร่วมมือพัฒนาฝีมือแรงงานร่วมกับ มทร.-ม.เกษตรฯ ยกระดับแรงงานคนรุ่นใหม่ เข้าระบบ Credit Bank ทํางานช่วงวัยเรียน เทียบโอนหน่วยกิต รับวุฒิจบได้
วันที่ 6 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลมีนโยบายส่งเสริมความร่วมมือในการผลิตกําลังคนในภาคการศึกษา และภาคแรงงาน Up-Skill for More Earn เพื่อมีงานทํารองรับเศรษฐกิจใหม่ รวมทั้ง พัฒนาประเทศให้ก้าวไปข้างหน้าด้วยกําลังแรงงานรุ่นใหม่ที่มีคุณภาพชีวิตที่ดีทั้งระบบ มีโอกาสเข้าถึงการเรียนรู้ และพัฒนาทักษะฝีมือในทุกระดับอย่างมีมาตรฐาน รวมทั้งส่งเสริมให้มีความรู้และทักษะในการประกอบอาชีพ เป็นการสร้างโอกาสในการประกอบอาชีพ มีรายได้ มีงานทํา มีสวัสดิการ และเป็นทรัพยากรมนุษย์ที่มีคุณภาพต่อการพัฒนาสังคมและเศรษฐกิจของประเทศ
นายคารม กล่าวว่า รัฐบาล โดยกระทรวงแรงงาน และกระทรวงการอุดมศึกษา วิทยาศาสตร์ วิจัยและนวัตกรรม ร่วมเป็นประธานในพิธีลงนามบันทึกข้อตกลงความร่วมมือว่าด้วยการจัดการศึกษาการพัฒนาฝีมือแรงงาน เทียบโอน และสะสมหน่วยกิตในระบบธนาคารหน่วยกิต ระหว่าง กรมพัฒนาฝีมือแรงงาน มหาวิทยาลัยเทคโนโลยีราชมงคล 9 แห่ง และมหาวิทยาลัยเกษตรศาสตร์ โดยกระทรวงแรงงานและกระทรวงการอุดมศึกษา วิทยาศาสตร์ วิจัยและนวัตกรรมจะร่วมกันจัดฝึกอบรมหลักสูตรฝึกอบรมฝีมือแรงงานให้สอดคล้องกับความต้องการของตลาดแรงงานทันต่อเทคโนโลยีสมัยใหม่ การพัฒนาฝีมือแรงงานเพื่อสะสมในระบบธนาคารหน่วยกิต (Credit Bank) โดยนํามาตรฐานฝีมือแรงงานแห่งชาติ และหลักสูตรการฝึกอบรมฝีมือแรงงานมาเทียบโอนการเรียนรู้สู่ระบบธนาคารดังกล่าว เพื่อแรงงานจะได้วุฒิการศึกษา เป็นการเปิดโอกาสให้คนที่ไม่ได้เรียนในระบบ แต่มีความรู้ ทักษะ และประสบการณ์จากการทํางาน การฝึกอบรม การทดสอบ หรือประสบการณ์ด้านอื่น ได้มีโอกาสนําไปใช้เพิ่มคุณวุฒิการศึกษาด้านวิชาชีพ ยกระดับคุณภาพชีวิตที่ดีขึ้น มีงานทํา และมีรายได้ที่สูงขึ้น
นายคารม กล่าวย้ําว่า ระบบ Credit Bank เป็นระบบที่ส่งเสริมการเรียนรู้ตลอดชีวิต (Lifelong Learning) ให้กําลังแรงงานสามารถนําผลการเรียนรู้และประสบการณ์จากการประกอบอาชีพที่หลากหลายรูปแบบมาเทียบโอนเป็นหน่วยกิตตามหลักเกณฑ์เพื่อเก็บสะสมไว้ในการขอรับรองคุณวุฒิทางการศึกษาที่สูงขึ้น จะทําให้แรงงานที่อยู่นอกระบบการศึกษา แต่ที่มีความรู้ความสามารถ มีประสบการณ์ในการทํางานที่ยาวนานผ่านการฝึกอบรม และทดสอบมาตรฐานฝีมือแรงงานจากกรมพัฒนาฝีมือแรงงานแล้ว นํามาเทียบโอนหน่วยกิต เพื่อปรับวุฒิการศึกษาในระดับปริญญาตรี สามารถลดระยะเวลาการเรียน ลดค่าใช้จ่ายด้านการศึกษา กระตุ้นให้เกิดการเรียนรู้และพัฒนาตนเอง เพิ่มโอกาสในการเลื่อนระดับ ความก้าวหน้าในอาชีพ
รัฐบาลไทย-ข่าวทำเนียบรัฐบาล-ดีอี จับมือ สกมช. เปิดประชุม “2024 1st ASEAN - Japan Cybersecurity Working Group Meeting” ยกระดับความมั่นคงปลอดภัยทางไซเบอร์ในอาเซียน
วันอังคารที่ 6 กุมภาพันธ์ 2567
ดีอี จับมือ สกมช. เปิดประชุม “2024 1st ASEAN - Japan Cybersecurity Working Group Meeting” ยกระดับความมั่นคงปลอดภัยทางไซเบอร์ในอาเซียน
ดีอี จับมือ สกมช. เปิดประชุม “2024 1st ASEAN - Japan Cybersecurity Working Group Meeting” ยกระดับความมั่นคงปลอดภัยทางไซเบอร์ในอาเซียน
ดีอี จับมือ สกมช. เปิดประชุม “2024 1st ASEAN - Japan Cybersecurity Working Group Meeting” ยกระดับความมั่นคงปลอดภัยทางไซเบอร์ในอาเซียน
วันนี้ (6 กุมภาพันธ์ 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมคณะทํางาน อาเซียน - ญี่ปุ่น ว่าด้วยการรักษาความมั่นคงปลอดภัยไซเบอร์ ครั้งที่ 1 ประจําปี 2567 (2024 1st ASEAN - Japan Cybersecurity Working Group Meeting) ด้วยความร่วมมือระหว่างกระทรวงดิจิทัลเพื่อเศรษฐกิจและสังคม โดยสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) เป็นเจ้าภาพร่วมจัดการประชุมครั้งนี้ โดยมีพลตรี ธีรวุฒิ วิทยากรณ์ รองเลขาธิการคณะกรรมการการรักษาความมั่นคงปลอดภัยไซเบอร์แห่งชาติ ร่วมกล่าวเปิดงาน พร้อมด้วยผู้ที่เกี่ยวข้องเข้าร่วมงาน ณ โรงแรมปทุมวัน ปริ้นเซส กรุงเทพมหานคร
สําหรับในปีนี้ ศูนย์ AJCCBC มีแผนที่จะร่วมมือกับประเทศต่าง ๆ ที่มีการพัฒนาเทคโนโลยีด้าน Cybersecurity เช่น สหรัฐอเมริกา สหราชอาณาจักร หรือ แคนนาดา เป็นต้น เพื่อนําความรู้และเทคโนโลยีสมัยใหม่มาพัฒนาบุคลากรประเทศสมาชิกอาเซียน รวมทั้งยังมีแผนที่จะอบรมหลักสูตร OT Security เพื่อยกระดับการป้องกันและรับมือภัยคุกคามทางไซเบอร์ในภาคอุตสาหกรรม และยกระดับการเสริมสร้างศักยภาพการรักษาความมั่นคงปลอดภัยไซเบอร์ต่อไปในระยะยาว
โดยในงาน ศาสตรจารย์พิเศษวิศิษฏ์ หรือ ปลัดดีอี กล่าวว่า “ความร่วมมือระหว่างอาเซียนและประเทศญี่ปุ่น ได้เริ่มมาตั้งแต่ปี 1973 และเมื่อปีที่แล้ว (2023) เป็นการฉลองความร่วมมือครบรอบ 50 ปี ในช่วงครึ่งศตวรรษที่ผ่านมา ความสัมพันธ์ระหว่างอาเซียนกับประเทศญี่ปุ่นได้ประสบความสําเร็จเป็นอย่างดี ทําให้เกิดความมั่นคง การพัฒนาและความเจริญก้าวหน้าทางเทคโนโลยีดิจิทัลอย่างรวดเร็ว และมาพร้อมกับภัยคุกคามทางไซเบอร์ที่มีอัตราเพิ่มสูงขึ้นในปัจจุบัน ส่งผลกระทบต่อการดําเนินชีวิตของประชาชน ความสงบเรียบร้อยของสังคม ความมั่นคงทางเศรษฐกิจ หรือแม้กระทั่งเสถียรภาพทางการเมืองของประเทศต่าง ๆ ทั้งในประเทศสมาชิกอาเซียนและประเทศต่าง ๆ ทั่วโลก ดังนั้น การสร้างความร่วมมือด้านความมั่นคงปลอดภัยไซเบอร์จึงเป็นการช่วยลดความเสี่ยงที่เกิดจากภัยคุกคามทางไซเบอร์ และถือเป็นการเตรียมความพร้อมในการป้องกัน รับมือ พร้อมทั้งส่งเสริมให้เกิดการแก้ปัญหาอย่างมีประสิทธิภาพ เพื่อรักษาเสถียรภาพและความมั่นคงปลอดภัยไซเบอร์ของหน่วยงานรัฐและ หน่วยงานโครงสร้างพื้นฐานที่สําคัญทางสารสนเทศ และจําเป็นต้องพัฒนาความสามารถและทักษะในการตอบสนองภัยคุกคามทางไซเบอร์ จึงเป็นเหตุผลที่สําคัญมากในการสนับสนุนความร่วมมือและการทํางานร่วมกันระหว่างประเทศสมาชิกของอาเซียนกับประเทศญี่ปุ่น รวมถึงการแบ่งปันข้อมูลและการยกระดับทักษะและความสามารถในการป้องกันและรับมือภัยคุกคามทางไซเบอร์”
รัฐบาลไทย-ข่าวทำเนียบรัฐบาล-นายกฯ สั่งประเมินสถานการณ์การเก็บกักน้ำ เลี่ยงภัยแล้ง
วันจันทร์ที่ 5 กุมภาพันธ์ 2567
05/02/2567
นายกฯ สั่งประเมินสถานการณ์การเก็บกักน้ํา เลี่ยงภัยแล้ง
นายกฯ สั่งประเมินสถานการณ์การเก็บกักน้ํา เลี่ยงภัยแล้ง
วันที่ 5 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรี ห่วงภัยแล้ง จะกระทบภาคการเกษตร และน้ํากิน น้ําใช้ จึงขอหน่วยงานที่ดูแลน้ํา คือ กรมชลประทานให้รายงานสถานการณ์การกักเก็บน้ํา สําหรับช่วงฤดูแล้งที่จะมาถึง และได้รับทราบรายงานว่าสถานการณ์น้ําในปัจจุบันยังไม่มีสถานการณ์ภัยแล้งเกิดขึ้น การปลูกข้าวนาปรังในพื้นที่ส่วนใหญ่ยังอยู่ในแผนการเพาะปลูกที่วางไว้ ยกเว้นพื้นที่ลุ่มน้ําเจ้าพระยาที่มีการปลูกข้าวนาปรังเกินแผนประมาณ 2 ล้านไร่ อย่างไรก็ตามจากการประเมินปริมาณน้ําที่มีอยู่ในปัจจุบันยังพอเพียงกับความต้องการใช้น้ําในช่วงฤดูแล้งจนถึงต้นฤดูฝนปี 2567
แต่อย่างไรก็ดีจะต้องรณรงค์ขอความร่วมมือไม่ให้เกษตรกรปลูกข้าวนาปรังเพิ่มเติมเพราะจะส่งผลทําให้เกิดการขาดแคลนน้ําเพื่อการเกษตรได้
นายกฯ จึงสั่งการ ให้กระทรวงเกษตรและสหกรณ์ โดยกรมชลประทานร่วมกับ จังหวัด ประชาสัมพันธ์รณรงค์ขอความร่วมมือเกษตรกรงดการปลูกข้าวนาปรังเพิ่มเติม และให้ทุกหน่วยงานเตรียมพร้อมเครื่องจักรเครื่องมือ เช่น เครื่องสูบน้ํา รถบรรทุกน้ํา ในการช่วยเหลือประชาชนในกรณีหากเกิดสถานการณ์ภัยแล้งขึ้น
รัฐบาลไทย-ข่าวทำเนียบรัฐบาล-โฆษก เกษตรฯ เคลียร์ชัด เลิกโยงการเมือง ปมไฟไหม้ เจ้าหน้าที่สรุป “ไฟฟ้าลัดวงจร”
วันอังคารที่ 6 กุมภาพันธ์ 2567
โฆษก เกษตรฯ เคลียร์ชัด เลิกโยงการเมือง ปมไฟไหม้ เจ้าหน้าที่สรุป “ไฟฟ้าลัดวงจร”
โฆษก เกษตรฯ เคลียร์ชัด เลิกโยงการเมือง ปมไฟไหม้ เจ้าหน้าที่สรุป “ไฟฟ้าลัดวงจร”
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงความคืบหน้าเหตุเพลิงไหม้ ชั้น 2 ในกระทรวงเกษตรและสหกรณ์ ว่า หลังจากเจ้าหน้าที่กองพิสูจน์หลักฐาน นักวิทยาศาสตร์กลุ่มนักเคมี-ฟิสิกส์ และหน่วยงานที่เกี่ยวข้อง ลงพื้นที่ตรวจสอบที่เกิดเหตุและเก็บพยานหลักฐานหลังเกิดเหตุประกอบกับกล้องวงจรปิดบันทึกภาพตรงกันกับคําให้การของพยานในที่เกิดเหตุ เบื้องต้นสรุปว่าเป็นอุบัติเหตุไฟฟ้าลัดวงจรจากรางเก็บสายไฟ ภายในห้องครัว ชั้น 2 ไม่มีการลอบวางเพลิง หรือมีประเด็น “ลับลวงพราง” ทางการเมืองแต่อย่างใด วอนสังคมหยุดโยงประเด็นทางการเมือง และอยากให้เปิดพื้นที่ด้านผลงานต่าง ๆ ของกระทรวงเกษตรฯ ที่กําลังดําเนินการตามนโยบายรัฐบาลเพื่อพี่น้องเกษตรกรแทนจะดีกว่า ส่วนเอกสารสําคัญอื่น ๆ ไม่ได้รับความเสียหาย มีเพียงแค่เฟอร์นิเจอร์และอุปกรณ์ไฟฟ้าต่าง ๆ ในจุดเกิดเหตุ รวมไปถึงกลิ่นควันไฟไหม้ที่ยังคงรุนแรง ส่วนระยะเวลาในการปรับปรุงพื้นที่คาดการณ์ว่าประมาณ 2 - 3 เดือน จะปรับปรุงแล้วเสร็จ สามารถกลับเข้ามาทํางานได้ตามปกติ ทั้งนี้ เจ้าหน้าที่จะทํารายงานสรุปผล มอบให้กับพนักงานสอบสวน สน.นางเลิ้ง เพื่อนําไปประกอบสํานวนคดีต่อไป
รัฐบาลไทย-ข่าวทำเนียบรัฐบาล-“สคร. ภูมิใจ รัฐวิสาหกิจหลายแห่งเบิกจ่ายงบลงทุนได้ดีอย่างต่อเนื่อง”
วันอังคารที่ 6 กุมภาพันธ์ 2567
06/02/2567
“สคร. ภูมิใจ รัฐวิสาหกิจหลายแห่งเบิกจ่ายงบลงทุนได้ดีอย่างต่อเนื่อง”
ผลการเบิกจ่ายงบลงทุนประจําปี 2566 จํานวน 253,982 ล้านบาท คิดเป็นร้อยละ 89 ของกรอบงบลงทุน ประกอบด้วย รัฐวิสาหกิจปีงบประมาณ (เบิกจ่ายตั้งแต่เดือนตุลาคม 2565 – กันยายน 2566) จํานวน 117,471 ล้านบาท คิดเป็นร้อยละ 94 ของกรอบงบลงทุน
นายธิบดี วัฒนกุล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า รัฐวิสาหกิจที่ สคร. กํากับดูแลโดยตรงและมีการเบิกจ่ายงบลงทุนมีจํานวน 43 แห่ง โดยแบ่งเป็น 2 กลุ่ม ได้แก่รัฐวิสาหกิจที่ใช้ปีบัญชีตามปีงบประมาณ (รัฐวิสาหกิจปีงบประมาณ) และรัฐวิสาหกิจที่ใช้ปีบัญชีตามปีปฏิทิน (รัฐวิสาหกิจปีปฏิทิน) โดยรัฐวิสาหกิจทั้ง 43 แห่ง มีผลการเบิกจ่ายงบลงทุนประจําปี 2566 จํานวน 253,982 ล้านบาท คิดเป็นร้อยละ 89 ของกรอบงบลงทุน ประกอบด้วย รัฐวิสาหกิจปีงบประมาณ (เบิกจ่ายตั้งแต่เดือนตุลาคม 2565 – กันยายน 2566) จํานวน 117,471 ล้านบาท คิดเป็นร้อยละ 94 ของกรอบงบลงทุน และรัฐวิสาหกิจปีปฏิทิน (เบิกจ่ายตั้งแต่เดือนมกราคม 2566 – เดือนธันวาคม 2566) จํานวน 136,511 ล้านบาท คิดเป็นร้อยละ 85 ของกรอบงบลงทุน ทั้งนี้ รัฐวิสาหกิจที่เบิกจ่ายได้ตามเป้าหมายและมีมูลค่าสูงสุด 3 อันดับ ได้แก่ การรถไฟแห่งประเทศไทย การไฟฟ้าส่วนภูมิภาค และการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-“พัชรวาท” เร่งแก้ปัญหานกปรอดหัวโขน ตั้งคณะทำงานพิจารณาสถานภาพฯ เพื่อการอนุรักษ์อย่างเหมาะสม พร้อมพิจารณากฎหมายลำดับรอง พ.ร.บ. สงวนและคุ้มครองสัตว์ป่า 2562
วันจันทร์ที่ 5 กุมภาพันธ์ 2567
“พัชรวาท” เร่งแก้ปัญหานกปรอดหัวโขน ตั้งคณะทํางานพิจารณาสถานภาพฯ เพื่อการอนุรักษ์อย่างเหมาะสม พร้อมพิจารณากฎหมายลําดับรอง พ.ร.บ. สงวนและคุ้มครองสัตว์ป่า 2562
“พัชรวาท” เร่งแก้ปัญหานกปรอดหัวโขน ตั้งคณะทํางานพิจารณาสถานภาพฯ เพื่อการอนุรักษ์อย่างเหมาะสม พร้อมพิจารณากฎหมายลําดับรอง พ.ร.บ. สงวนและคุ้มครองสัตว์ป่า 2562
“พัชรวาท” เร่งแก้ปัญหานกปรอดหัวโขน ตั้งคณะทํางานพิจารณาสถานภาพฯ เพื่อการอนุรักษ์อย่างเหมาะสม พร้อมพิจารณากฎหมายลําดับรอง พ.ร.บ. สงวนและคุ้มครองสัตว์ป่า 2562
วันที่ 5 กุมภาพันธ์ 2567 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการสงวนและคุ้มครองสัตว์ป่า ครั้งที่ 1/2567 โดยมี นายจตุพร บุรุษพัฒน์ ปลัดกระทรวงฯ คณะกรรมการ ผู้ทรงคุณวุฒิจากหน่วยงานที่เกี่ยวข้อง เข้าร่วมประชุม และมีกรมอุทยานแห่งชาติ สัตว์ป่า และพันธุ์พืช ทําหน้าที่ฝ่ายเลขานุการ ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม
ที่ประชุมฯ ได้เห็นชอบการแต่งตั้งคณะทํางานพิจารณาสถานภาพตามกฎหมายของนกปรอดหัวโขน (Pychonotus ocosus) เพื่อให้เป็นไปอย่างเหมาะสม ทั้งด้านวิชาการ ด้านเศรษฐกิจ ด้านสังคม ด้านสวัสดิภาพสัตว์ป่า และกําหนดมาตรการในการอนุรักษ์นกปรอดหัวโขน พร้อมทั้งได้เห็นชอบกฎหมายลําดับรองประกอบพระราชบัญญัติสงวนและคุ้มครองสัตว์ป่า พ.ศ. 2562 ในความรับผิดชอบของกรมอุทยานแห่งชาติ สัตว์ป่า และพันธุ์พืช ได้แก่ ร่างกฎกระทรวงกําหนดค่าธรรมเนียมใบอนุญาต ใบรับรอง และหนังสืออนุญาตตามพระราชบัญญัติสงวนและคุ้มครองสัตว์ป่า พ.ศ. 2562 พ.ศ. .... โดยกําหนดค่าธรรมเนียมให้แตกต่างกันตามชนิด ประเภท จํานวนของสัตว์ป่า ซากสัตว์ป่า ผลิตภัณฑ์จากซากสัตว์ป่า ขนาด ลักษณะ ประเภทของกิจการ หรือกิจกรรมที่จะดําเนินการ รวมถึงการลดหรือยกเว้นค่าธรรมเนียมการอนุญาต และร่างกฎกระทรวงการยื่นคําขอ การกําหนดค่าเบี้ยเลี้ยง ค่าพาหนะเดินทาง และค่าใช้จ่ายอื่นในการปฏิบัติการนอกเวลาราชการหรือนอกสถานที่ทําการโดยปกติ พ.ศ. .... โดยมอบกรมอุทยานแห่งชาติ สัตว์ป่า และพันธุ์พืช ดําเนินการตามขั้นตอนต่อไป
รัฐบาลไทย-ข่าวทำเนียบรัฐบาล-กรมสรรพากรขยายระยะเวลามาตรการบรรเทาภาระภาษีสำหรับการซื้อขายสินทรัพย์ดิจิทัลใน Exchange, Broker และ Dealer โดยมีผลตั้งแต่วันที่ 1 มกราคม 2567 เป็นต้นไป
วันอังคารที่ 6 กุมภาพันธ์ 2567
06/02/2567
กรมสรรพากรขยายระยะเวลามาตรการบรรเทาภาระภาษีสําหรับการซื้อขายสินทรัพย์ดิจิทัลใน Exchange, Broker และ Dealer โดยมีผลตั้งแต่วันที่ 1 มกราคม 2567 เป็นต้นไป
ครม.มีมติอนุมัติหลักการร่างพระราชกฤษฎีกาขยายระยะเวลามาตรการบรรเทาภาระภาษีสําหรับการซื้อขายสินทรัพย์ดิจิทัล ยกเว้นภาษีมูลค่าเพิ่มสําหรับการโอนคริปโทเคอร์เรนซีหรือโทเคนดิจิทัลใน Exchange รวมทั้งเพิ่มการยกเว้นภาษีมูลค่าเพิ่มสําหรับการโอนคริปโทเคอร์เรนซี
คณะรัฐมนตรีมีมติอนุมัติหลักการร่างพระราชกฤษฎีกาขยายระยะเวลามาตรการบรรเทาภาระภาษีสําหรับการซื้อขายสินทรัพย์ดิจิทัล ยกเว้นภาษีมูลค่าเพิ่มสําหรับการโอนคริปโทเคอร์เรนซีหรือโทเคนดิจิทัลใน Exchange รวมทั้งเพิ่มการยกเว้นภาษีมูลค่าเพิ่มสําหรับการโอนคริปโทเคอร์เรนซีหรือโทเคนดิจิทัลผ่าน Broker และ Dealer โดยจะมีผลตั้งแต่วันที่ 1 มกราคม 2567 เป็นต้นไป
ดร.กุลยา ตันติเตมิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความเท่าเทียมกันในกลุ่มผู้ประกอบธุรกิจสินทรัพย์ดิจิทัลของไทย จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ ..) พ.ศ. .... ยกเว้นภาษีมูลค่าเพิ่มสําหรับกรณีดังต่อไปนี้ตั้งแต่วันที่ 1 มกราคม 2567 เป็นต้นไป
1. การโอนคริปโทเคอร์เรนซีหรือโทเคนดิจิทัลเพื่อการใช้ประโยชน์ (Utility Token) ใน Exchange ตามกฎหมายว่าด้วยการประกอบธุรกิจสินทรัพย์ดิจิทัล
2. การโอนคริปโทเคอร์เรนซีหรือโทเคนดิจิทัลเพื่อการใช้ประโยชน์ (Utility Token) ผ่าน Broker ตามกฎหมายว่าด้วยการประกอบธุรกิจสินทรัพย์ดิจิทัล
3. การโอนคริปโทเคอร์เรนซีหรือโทเคนดิจิทัลเพื่อการใช้ประโยชน์ (Utility Token) ให้แก่ Dealer ตามกฎหมายว่าด้วยการประกอบธุรกิจสินทรัพย์ดิจิทัล
4. การโอนคริปโทเคอร์เรนซีหรือโทเคนดิจิทัลเพื่อการใช้ประโยชน์ (Utility Token) โดย Dealer ตามกฎหมายว่าด้วยการประกอบธุรกิจสินทรัพย์ดิจิทัล ทั้งนี้ การยกเว้นภาษีมูลค่าเพิ่มสําหรับการโอน Investment Token ทั้งในตลาดแรกและในตลาดรองได้ดําเนินการเป็นการถาวรแล้ว โดยตราพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 779) พ.ศ. 2566 มีผลตั้งแต่วันที่ 14 พฤษภาคม 2561 เป็นต้นไป”
อธิบดีกรมสรรพากร กล่าวเพิ่มเติมว่า “มาตรการดังกล่าวจะช่วยให้นักลงทุนในประเทศไทย ซึ่งลงทุนในสินทรัพย์ดิจิทัลได้รับความสะดวกในการปฏิบัติหน้าที่ทางภาษี และประเทศไทยมีความสามารถในการแข่งขันเป็นศูนย์กลางสินทรัพย์ดิจิทัล (Digital Asset Hub) เพิ่มขึ้น ซึ่งจะทําให้มีรายได้เพิ่มขึ้นตามมาอีกด้วย”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงยุติธรรม เปิดประชุมเชิงปฏิบัติการจัดทำแผนการดําเนินงานด้านการป้องกันอาชญากรรม (มิติเชิงพื้นที่)
วันจันทร์ที่ 5 กุมภาพันธ์ 2567
05/02/2567
​รัฐมนตรีว่าการกระทรวงยุติธรรม เปิดประชุมเชิงปฏิบัติการจัดทําแผนการดําเนินงานด้านการป้องกันอาชญากรรม (มิติเชิงพื้นที่)
​รัฐมนตรีว่าการกระทรวงยุติธรรม เปิดประชุมเชิงปฏิบัติการจัดทําแผนการดําเนินงานด้านการป้องกันอาชญากรรม (มิติเชิงพื้นที่)
ในวันจันทร์ที่ ๕ กุมภาพันธ์ ๒๕๖๗ เวลา ๐๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการจัดทําแผนการดําเนินงานด้านการป้องกันอาชญากรรม (มิติเชิงพื้นที่) โดยมี นายยู่สิน จินตภากร ผู้ช่วยรัฐมนตรีประจํากระทรวงยุติธรรม นายวัลลภ นาคบัว รองปลัดกระทรวงยุติธรรม พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม พร้อมด้วยผู้บริหารระดับสูงของหน่วยงานในสังกัดกระทรวงยุติธรรม ผู้อํานวยการสํานักงานยุติธรรมจังหวัดหรือผู้แทน และเจ้าหน้าที่ที่เกี่ยวข้อง เข้าร่วม ณ ห้องประชุม MAGIC ๓ ชั้น ๒ โรงแรมมิราเคิล แกรนด์ คอนเวนชั่น
โดยรัฐมนตรีว่าการกระทรวงยุติธรรม ได้กล่าวใจความสําคัญตอนหนึ่งว่า “งานในวันนี้เถือป็นการกําหนดทิศทางการพัฒนากระบวนการยุติธรรม ซึ่งเรามักจะพูดเสมอว่า ชัยชนะอยู่ที่หมู่บ้าน ชัยชนะอยู่ที่ชุมชน สันติสุขอยู่ที่หมู่บ้าน สันติภาพอยู่ที่หมู่บ้าน วันนี้ยุติธรรมจังหวัดกับยุติธรรมชุมชน คือ แสงสว่างของสังคมไทยและเป็นสิ่งที่มีค่า จึงขอให้การประชุมระดมความคิดเห็นครั้งใหญ่ที่สุดของยุติธรรมจังหวัดฯ ในครั้งนี้ เป็นเวทีให้ทุกท่านได้นําศักยภาพ และสติปัญญาที่สั่งสมมากําหนดเป็นทิศทางการขับเคลื่อนงานกระทรวงยุติธรรม”
โดยการประชุมฯ ในครั้งนี้ได้กําหนดกลุ่มเป้าหมายเป็นผู้อํานวยการสํานักงานยุติธรรมจังหวัด จํานวน ๘๑ แห่งทั่วประเทศ เพื่อร่วมแลกเปลี่ยนองค์ความรู้ ระดมความเห็น วิเคราะห์ข้อมูล และออกแบบจัดทําแผนการดําเนินงานด้านการป้องกันอาชญากรรม (มิติเชิงพื้นที่) รวมถึงกําหนดเป้าหมายร่วมกันในการดําเนินงานขับเคลื่อนการดําเนินงานด้านการป้องกันอาชญากรรมให้เป็นไปอย่างมีประสิทธิภาพ บรรลุวัตถุประสงค์อันจะนํามาซึ่งความสุข ความสงบ และความปลอดภัยมาสู่ประชาชนและสังคมต่อไป
รัฐบาลไทย-ข่าวทำเนียบรัฐบาล-SME D Bank ผนึกกำลัง ดีพร้อม - บสย. ติดปีกเอสเอ็มอีเข้าถึงแหล่งทุน โดยไม่ต้องใช้หลักทรัพย์ค้ำประกัน
วันอังคารที่ 6 กุมภาพันธ์ 2567
06/02/2567
SME D Bank ผนึกกําลัง ดีพร้อม - บสย. ติดปีกเอสเอ็มอีเข้าถึงแหล่งทุน โดยไม่ต้องใช้หลักทรัพย์ค้ําประกัน
SME D Bank ลงนาม MOU การสนับสนุนวิสาหกิจขนาดกลางและขนาดย่อมเพื่อเข้าถึงหลักประกันและแหล่งเงินทุน ร่วมกับกรมส่งเสริมอุตสาหกรรม (ดีพร้อม) บสย. และสถาบันการเงินต่างๆ ผ่านโครงการ “ติดปีกเอสเอ็มอี หลักทรัพย์ไม่มี ดีพร้อมค้ํา”
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมลงนามบันทึกข้อตกลงความร่วมมือ (MOU) การสนับสนุนวิสาหกิจขนาดกลางและขนาดย่อมเพื่อเข้าถึงหลักประกันและแหล่งเงินทุน ร่วมกับ กรมส่งเสริมอุตสาหกรรม (ดีพร้อม) บรรษัทประกันสินเชื่ออุตสาหกรรมขนาดย่อม (บสย.) และสถาบันการเงินต่าง ๆ ผ่านโครงการ “ติดปีกเอสเอ็มอี หลักทรัพย์ไม่มี ดีพร้อมค้ํา” โดยได้รับเกียรติจาก นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานและสักขีพยานในพิธี รวมถึง นายเดชา จาตุธนานันท์ ประธานกรรมการ SME D Bank นายภาสกร ชัยรัตน์ อธิบดีกรมส่งเสริมอุตสาหกรรม ผู้บริหารกระทรวงอุตสาหกรรม และผู้บริหารสถาบันการเงินต่าง ๆ ที่เป็นพันธมิตรในโครงการนี้เข้าร่วมพิธี นอกจากนั้น ภายในงาน ผู้บริหาร SME D Bank ยังเข้าร่วมเสวนาให้ความรู้แนะนําผู้ประกอบการเอสเอ็มอีเข้าถึงแหล่งเงินทุนอีกด้วย ณ โรงแรมเดอะ สุโกศล กรุงเทพฯ เมื่อวันที่ 6 ก.พ.2567
สําหรับความร่วมมือในครั้งนี้ SME D Bank ธนาคารเพื่อเอสเอ็มอีไทย พร้อมสนับสนุนผู้ประกอบการเอสเอ็มอี ผ่านกระบวนการ “เติมทุนคู่พัฒนา” พาเข้าถึงแหล่งสินเชื่อ โดยไม่ต้องใช้หลักทรัพย์ค้ํา ผ่านสินเชื่อ “SME Speed Up” และสินเชื่อ “Micro OK” นําไปใช้ลงทุน ขยาย ปรับปรุง หมุนเวียน เสริมสภาพคล่อง ควบคู่การพัฒนา ผ่านโครงการ “SME D Coach” ให้คําปรึกษาแนะนํา โดยโค้ชมืออาชีพ รวมถึง แพลตฟอร์ม DX by SME D Bank เรียนรู้เสริมแกร่งธุรกิจครบวงจร ได้ด้วยตัวเองตลอด 24 ชม.